Roma opplevde tunge tider da strid brøt ut i Italia mellom ostrogoternea og bysantierne, etter at Theoderik den stores datter Amalasuntha døde. Ostrogoternes konge, Vitiges, som besteg tronen i august 536, beleiret byen. Kirkene over katakombene utenfor bymurene ble ødelagt, og martyrenes graver skjendet. I desember 536 flyttet den bysantinske general Belisarius sine garnisoner til Roma, og ble mottatt av paven på vennlig og høvisk vis.